ภูมิศาสตร์โอลิมปิกระหว่างประเทศ

ภาพหมู่ในการแข่งขันภูมิศาสตร์โอลิมปิกระหว่างประเทศครั้งที่ 12 ที่ประเทศรัสเซียในเดือนสิงหาคม ค.ศ. 2015
การทดสอบข้อเขียนในการแข่งขันภูมิศาสตร์โอลิมปิกระหว่างประเทศครั้งที่ 11 ที่ประเทศโปแลนด์ในเดือนสิงหาคม ค.ศ. 2014
การมอบรางวัลเหรียญทองภูมิศาสตร์โอลิมปิกระหว่างประเทศในพิธีเปิดการประชุมสหภาพภูมิศาสตร์ระหว่างประเทศที่มอสโก ประเทศรัสเซีย ในเดือนสิงหาคม พ.ศ 2015
ผู้ชนะเลิศเหรียญทองของการแข่งขันภูมิศาสตร์โอลิมปิกระหว่างประเทศครั้งที่ 12 ในพิธีเปิดการประชุมการประชุมสหภาพภูมิศาสตร์ระหว่างประเทศที่มอสโก ประเทศรัสเซียในเดือนสิงหาคม ค.ศ. 2015
การวิเคราะห์ข้อมูลทางภูมิศาสตร์ในการทดสอบการออกภาคสนามของการแข่งขันภูมิศาสตร์โอลิมปิกระหว่างประเทศครั้งที่ 11 ที่ประเทศโปแลนด์ในเดือนสิงหาคม ค.ศ. 2014
การเก็บข้อมูลสำหรับการทำแผนที่ในการทดสอบการออกภาคสนามของการแข่งขันภูมิศาสตร์โอลิมปิกระหว่างประเทศครั้งที่ 12 ที่ประเทศรัสเซียในเดือนสิงหาคม ค.ศ. 2015
ภูมิศาสตร์โอลิมปิกระหว่างประเทศ (langx|en|International Geography Olympiad, อักษรย่อ: iGeo) คือการแข่งขันภูมิศาสตร์ประจำปีสำหรับนักเรียนอายุ 16 ถึง 19 ปีจากทั่วทุกมุมโลก นักเรียนที่เป็นตัวแทนประเทศมาจากการคัดเลือกนักเรียนหลายพันคนที่ให้ความสนใจต่อการเข้าร่วมในภูมิศาสตร์โอลิมปิกระดับชาติของตน ภูมิศาสตร์โอลิมปิกระหว่างประเทศทดสอบความสามารถของผู้เข้าร่วมการแข่งขันทุกคนจากแบบรูปและกระบวนการเชิงพื้นที่ แบบทดสอบของภูมิศาสตร์โอลิมปิกระหว่างประเทศประกอบด้วย 3 ส่วน คือ แบบทดสอบข้อเขียน แบบทดสอบมัลติมีเดีย และแบบทดสอบการออกภาคสนามที่มุ่งเน้นการสังเกตเพื่อใช้ในการทำแผนที่และการวิเคราะห์ทางภูมิศาสตร์ การแข่งขันนี้ยังมีการนำเสนอโปสเตอร์แบบกลุ่ม การแลกเปลี่ยนวัฒนธรรม และให้นักเรียนใช้เวลาในการทำความรู้จักเพื่อนต่างชาติและสำรวจเมืองของประเทศเจ้าภาพ
ภูมิศาสตร์โอลิมปิกระหว่างประเทศจัดขึ้นโดยคณะทำงานเฉพาะกิจโอลิมปิกของสหภาพภูมิศาสตร์ระหว่างประเทศ (International Geographic Union: IGU) ซึ่งเป็นผู้ผลิตแบบทดสอบอิงกับองค์กรท้องถิ่นและและคณะกรรมการระหว่างประเทศ
หลังจากการแข่งขันภูมิศาสตร์โอลิมปิกระหว่างประเทศครั้งแรกใน ค.ศ. 1996 การแข่งขันได้รับการสนับสนุนให้มีการจัดขึ้นทุกสองปี แต่ด้วยความนิยมที่เพิ่มขึ้นทำให้ตั้งแต่ ค.ศ. 2012 การแข่งขันได้จัดขึ้นเป็นประจำทุกปีแทนที่การจัดทุกสองปีเช่นเดียวกับการแข่งขันหลักของโอลิมปิกวิชาการอื่น ๆ

**ประวัติความเป็นมาและความสำเร็จในระดับชาติ**
ระหว่างการประชุมใหญ่ของสหภาพภูมิศาสตร์ระหว่างประเทศใน ค.ศ. 1994 ที่ปราก สาธารณรัฐเช็ก ผู้แทนจากโปแลนด์และเนเธอร์แลนด์ได้ประกาศถึงแนวคิดเกี่ยวกับการแข่งขันภูมิศาสตร์หรือภูมิศาสตร์โอลิมปิกระหว่างประเทศสำหรับนักเรียนอายุระหว่าง 15 ถึง 19 ปี การแข่งขันครั้งแรกจัดขึ้นใน ค.ศ. 1996 ที่เดอะเฮก ประเทศเนเธอร์แลนด์ โดยมีห้าประเทศเข้าร่วม ต่อมาได้มีจำนวนผู้เข้าร่วมการแข่งขันเพิ่มขึ้นเป็น 24 ประเทศในการแข่งขันที่คาร์เธจ ประเทศตูนิเซียใน ค.ศ. 2008
ก่อน ค.ศ. 2012 โอลิมปิกวิชาการเป็นผู้จัดขึ้นทุกสองปีและมีการจัดภูมิศาสตร์โอลิมปิกระดับภูมิภาคแทรกในปีที่มีการแข่งขันในบางภูมิภาค ประกอบด้วยภูมิศาสตร์โอลิมปิกระดับภูมิภาคเอเชียแปซิฟิก (Asia Pacific Regional Geography Olympiads: APRGO) ซึ่งจัดขึ้นใน ค.ศ. 2007 ที่ซินจู๋ ประเทศไต้หวัน ค.ศ. 2009 ที่สึกูบะ ประเทศญี่ปุ่น และ ค.ศ. 2011 ที่เมริดา ประเทศเม็กซิโก และภูมิศาสตร์โอลิมปิกระดับภูมิภาคยุโรปกลาง (Central European Regional Geography Olympiads : CERIGEO) ตั้งแต่ ค.ศ. 2013 ภูมิศาสตร์โอลิมปิกระหว่างประเทศจัดการแข่งขันขึ้นเป็นประจำทุกปีซึ่งสอดคล้องกับการแข่งขันโอลิมปิกวิชาการอื่น ๆ
ภูมิศาสตร์โอลิมปิกระหว่างประเทศล่าสุดจัดขึ้นที่ฮ่องกง ระหว่างเดือนกรกฎาคมและสิงหาคม ค.ศ. 2019 มีประเทศเข้าร่วม 43 ประเทศ
การแข่งขันครั้งต่อไปของภูมิศาสตร์โอลิมปิกระหว่างประเทศจะจัดขึ้นที่อิสตันบูล ประเทศตุรกีในเดือนสิงหาคม ค.ศ. 2020

**ประเทศสมาชิก**
ประเทศที่เข้าร่วมภูมิศาสตร์โอลิมปิกระหว่างประเทศใน ค.ศ. 2018 ประกอบด้วย- คาซัคสถาน- แคนาดา- คีร์กีซสถาน- โครเอเชีย- ไต้หวัน จีนไทเป- จีน จีนปักกิ่ง- มาเก๊า จีนเมาเก๊า- ฮ่องกง จีนฮ่องกง- เช็กเกีย- เซอร์เบีย- ไซปรัส- ญี่ปุ่น- เดนมาร์ก- ตุรกี- เติร์กเมนิสถาน- ไทย- นิวซีแลนด์- เนเธอร์แลนด์- ไนจีเรีย- บอสเนียและเฮอร์เซโกวีนา- บราซิล- บัลแกเรีย- เบลเยียม- เบลารุส- โบลิเวีย- ปากีสถาน- โปแลนด์- ฟินแลนด์- มองโกเลีย- มาเลเซีย- เยอรมนี- รัสเซีย- โรมาเนีย- ลัตเวีย- ลิทัวเนีย- ศรีลังกา- สวิตเซอร์แลนด์- สโลวาเกีย- สโลวีเนีย- สหรัฐ- สหราชอาณาจักร- สิงคโปร์- ออสเตรเลีย- อาเซอร์ไบจาน- อาร์เจนตินา- อาร์มีเนีย- เอสโตเนีย- อินโดนีเซีย- ฮังการี
ชื่อประเทศที่ใช้เป็นชื่อทั่วไปที่ใช้โดยสหภาพภูมิศาสตร์ระหว่างประเทศ ตามรายชื่อประเทศในภูมิศาสตร์โอลิมปิกระหว่างประเทศ ค.ศ. 2017 ที่เบลเกรด

**ครั้งที่จัด**

**รางวัล**

**ประเทศที่ได้รับรางวัลมากที่สุด**

**ประเทศที่ได้รับรางวัลระดับบุคคลมากที่สุด**

**อ้างอิง**

**แหล่งข้อมูลอื่น**
หมวดหมู่:การศึกษาภูมิศาสตร์
หมวดหมู่:โอลิมปิกวิชาการ